STORT SEJLSPORTSEVENT HAR START I NYKØBING F. | SydfalsterNYT
FRITIDSNYT
Navigation
Forsiden
Nyhedsoverblik
Om SydfalsterNYT
Cookie- og privatlivspolitik
Kontakt SN-Teamet
Annoncering
Udgivelsesplan 2019
Materialeinfo
Presse
Få din egen avis
Avisarkivet
2019 – klik på uge nummer for at læse avisen
2018 – klik på uge nummer for at læse avisen
2017 – klik på uge nummer for at læse avisen
2016 – klik på uge nummer for at læse avisen
2015 – klik på uge nummer for at læse avisen
2014 – klik på uge nummer for at læse avisen
2013 – klik på uge nummer for at læse avisen
STORT SEJLSPORTSEVENT HAR START I NYKØBING F.
Kapsejladsen Vegvisir Race er den største sejlerbegivenhed, der nogensinde har haft sit udgangspunkt i Nykøbing F. Med foreløbig 113 tilmeldte danske og udenlandske både bliver området omkring lystbådehavnen fyldt godt og grundigt op i dagene 23.-25. august
Lystbådehavnen og Slotsbryggen i Nykøbing F. kommer til at summe af liv i uge 34, hvor kapsejladsen foregår. I øjeblikket er der 113 tilmeldte både fra blandt andet Tyskland, Holland, Norge og Danmark.
"Vi håber at nærme os vores maksimumgrænse på 150 deltagende både," lyder det i en pressemeddelelse udsendt af Susanne Lose fra Sejlforeningen Vikingen.
Manden bag kapsejladsen er Morten Brandt Rasmussen, der også stod bag den stadig meget attraktive kapsejlads Silverrudder fra Svendborg. Morten Brandt kunne også for nyligt opleves på DR1, hvor han var medkommentator ved VM i sejlsport, der foregik i Aarhus.
En eller to mand i båden
Sejladsen er helt speciel på flere måder. Hvor der i en normal kapsejlads sejles fra tre til 10 mands besætning, er der på Vegvisir Race kun to eller én enkelt mand eller kvinde om bord. Hvor andre sejladser har skrappe regler for, at man kan være med, har Vegvisir Race åben adgang for alle, der har en forsvarlig båd. Hvor andre sejladser har strikse regler for præcis, hvor sejlerne skal sejle, er banen givet fri og blandt andet vælger deltagerne selv omsejlingsretning. Torsdag den 23. august kl. 18.00 starter doublehandsejlerne, mens singlehandsejlerne starter 24 timer senere fredag den 24. august kl.18.00. Bådene skal være i mål inden lørdag klokken 18.00.
Spektakulært skue
Der bliver en del at se på både i Nykøbing F, hvor starten går, og i Guldborg, hvor det vil være spektakulært at se de mange både sejle igennem Guldborgbroen. Det er svært at sætte et fast tidspunkt for, hvornår bådene nærmer sig Guldborg, men ved gunstige vindforhold kan den første båd være ved broen efter halvanden times sejlads. De kapsejlende både bliver om torsdagen sendt af sted fra Nykøbing F. til tonerne fra Rod Stewarts "Sailing" sunget af Nykøbingkoret Ad Libitum. Også ved Guldborg får sejlerne musik med på vejen. Når starten er gået, er der flere muligheder for at følge sejlerne på tæt hold. Både i Guldborg og i Nykøbing F. er der masser af tilbud på land for de besøgende. Man kan se mere på www.vegvisirrace.dk
Relateret
Del denne historie
tweet
uge472017_medium
OM SYDFALSTERNYT
ANNONCERING
KONTAKT SN-TEMAET
© 2013-2017. SydfalsterNYT.
Vi bruger cookies, bare for at spore besøg på vores hjemmeside, vi lagrer ingen personlige oplysninger..Ok. Afslå Læs mere
Cookie- og privatlivspolitik